नक्सलियों के विरुद्ध जारी पुलिसिया अभियान के दरम्यान आमस के भूपनगर गांव से गुरुवार की रात्रि एस एल आर की 21 जिंदा गोलियों के साथ एक ग्रामीण को पकड़ा गया है। रामस्वरूप भुइयां नामक गिरफ्त में आया ग्रामीण अपने घर में ही मौजूद था। पुलिस के मुताबिक पकड़ में आया व्यक्ित नक्सली संगठन से जुड़ा है तथा उसका थबेटा जितेन्द्र उर्फ बोस नक्सलियों के सशस्त्र दस्ते में शामिल है, कारतूस उसी ने यहां रखा था। पुलिस ने इस मामले में बाप-बेटे के खिलाफ एक मुकदमा दर्ज किया है। गिरफ्तार अभियुक्त ने बताया कि जितेन्द्र ने ही कारतूस रखा है। आमस पुलिस के साथ एसटीएफ के जवान भी छापेमारी में थे।ड्ढr ड्ढr रामस्वरूप भुइयां पर बहरा गांव के भोली सिंह के घर पर हमला करने का भी आरोप है। वह पुलिस के लिए पांच वर्ष से वांछित था। टिकारी से नि.सं. के अनुसार अलीपुर थाने के मखदुमपुर मिडिल स्कूल के सामने मंदिर के चबूतरे पर सोए पूर्वी क्षेत्र का भाकपा-माओवादी एरिया कमांडर मंगल सिंह उर्फ बुटाई सिंह उर्फ जितेन्द्र सिंह को शुक्रवार को गिरफ्तार कर लिया गया।